ร้าน Hotto Bun เป็นร้านที่ปัจจุบันย้ายมาอยู่ในร้านครูเบลล่าเก่าหลังมอข้างร้านกาแฟโสดกับร้านหลังมอสลัดฝาย ใช้ที่นั่งร่วมกับร้านอื่นที่อยู่ข้างๆ จากการสอบถามทราบว่าเปิดทุกวัน 10.00 - 21.00 น. กลับมารอบนี้เมนูยังราคาเท่าเดิมแต่มีเมนูใหม่เพิ่มมาไม่กี่อย่าง รอบนี้กลับมาลองไป 3 อย่าง น้ำดื่มน้ำแข็งฟรีร่วมกับร้านอื่น
- Mini set 110 บาท มีบัน 1 ชิ้น เครื่องดื่ม 1 อย่าง
* บันหมูตุ๋น 65 บาท หอมสาหร่ายมาตั้งแต่เสิร์ฟ รอบนี้ตัวบันนุ่มหอมสาหร่ายมากๆ หมูตุ๋นได้เยอะ นุ่มไม่มาก รสออกหวานๆติดมันแบบหมูตุ๋นสไตล์ญี่ปุ่น ซอสหอมมันอร่อย ผักก็ดี โดยรวมอร่อยมาก ให้ 3.8/5
* ชาบาร์เล่ย์ส้ม 55 บาท เป็นชาบาร์เล่ย์น้ำเชื่อมรสส้ม หอมชาไม่มากแต่หอมรสส้มเด่น หวานกำลังดี แนะนำให้ 3.7/5
- บันไก่กรอบ 65 บาท ราดซอสสไปซี่เมโยมา ซอสรสเค็มๆมันๆเผ็ดนิดๆ ตัวไก่ทอดเป็นเนื้อส่วนอกทอดมาได้หอมแป้งกรอบนอกนุ่มใน หมักมานุ่มกำลังดี รสคล้ายไก่ทอดชื่อดังในห้าง ทานคู่กับบันที่หอมสาหร่ายรสชาติยังคงอร่อยเช่นเดิม ให้ 3.7/5
*ฮอทโตะเซ๊ท 155 บาท ปกติ 145 บาทแต่เลือกบันพิริคาระมาเลยเพิ่มอีก 10 บาท 
-ชาบาร์เลย์บ๊วย หวานเจี๊ยบ หอมบ๊วยกำลังดี รสบ๊วยและหวานกลบรสชาหมดเลย ให้ 3.5/5
-บันพิริคาระ ตัวบันยังนุ่มอร่อยเหมือนเดิม หมูเป็นหมูสามชั้นสไลด์ตุ๋นที่เนื้อไม่นุ่มเลย รสชาติแบบหมูตุ๋นญี่ปุ่นที่ออกรสเผ็ดนิดๆ ให้ 3.6/5
-เฟรนฟราย รอบนี้ไม่ค่อยอร่อย เหมือนเอาของทอดค้างไว้มาทอดซ้ำ ซอสยังอร่อยเหมือนเดิม ให้ 3.6/5
 บันร้านนี้เด่นตรงความหอมสาหร่ายที่หอมแบบกระแทกจมูกเลย มารอบนี้ตัวบันนุ่มและอร่อยกว่าเดิม ซอสยังรสชาติเหมือนเดิม ราคาสมปริมาณ ไม่เหม็นน้ำมันเหมือนรอบก่อนที่มาเพราะเนื่องจากร้านย้ายมาด้านนอกแล้ว รสชาติโดยรวมยังคงอร่อย แนะนำเหมือนเดิม มาลองกันได้